NaiveNeuron/SloPal huggingface dataset:
Raši, Richard, podpredseda vlády SR pre investície a informatizáciu (2019-10-17):
Ďakujem pekne. Dobrý deň prajem, pán poslanec. Ďakujem za položenú otázku, v ktorej sa pýtate na rozpočtovanie dividend spoločností SPP, a. s., a VSE Holding na roky 2019 – 2021 a porovnanie rozpočtovaných a skutočne dosiahnutých príjmov štátneho rozpočtu z dividend uvedených spoločností za roky ’16 – ’19. Výška rozpočtovaných dividend na roky 2019 – 2021, ktorá je uvedená v schválenom rozpočte na roky 2019 – 2021, vychádza z predpokladaných výsledkov hospodárenia uvedených spoločností, ktoré kapitola Ministerstva hospodárstva SR zaslala ministerstvu financií počas prípravy rozpočtu verejnej správy na uvedené roky, a sú uvedené v prílohe č. 3, ktorá sa volá Prehľad hospodárenia podnikov štátnej správy v hlavnej knihe rozpočtu verejnej správy na roky 2019 – 2021. Na základe týchto očakávaných výsledkov hospodárenia je v návrhu rozpočtu na roky 2019 až 2021 rozpočtovaný možný príjem štátneho rozpočtu z dividend od uvedených spoločností na príslušné roky. Pokiaľ by ste teda chceli, mám tu tabuľku, kde je porovnanie rozpočtovaných a skutočne prijatých dividend od uvedených spoločností na základe vašej požiadavky, takže pokiaľ vám nevadí, že vám nebudem všetkých týchto 16 riadkov čítať, tak vám to rovno dám. Ďakujem pekne. Ďakujem, skončil som.
Nemky, Martin, poslanec NR SR (2023-03-21):
Pán predsedajúci, ďakujem pekne za slovo. Prosím, aby ste dali hlasovať o tom, že Národná rada prerokuje návrh ústavného zákona v druhom čítaní.
M. Hort, podpredseda NR SR: (2009-09-11):
Môžete sa ešte chvíľku vydýchať, dáme teraz slovo spoločnému spravodajcovi z výboru pre pôdohospodárstvo, životné prostredie a ochranu prírody poslancovi Ľubošovi Martinákovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán poslanec, nech sa páči.
Fico, Robert, poslanec NR SR (2021-11-11):
Vážený pán podpredseda Národnej rady, vážený pán minister zdravotníctva, dámy a páni, dovoľte mi, aby som k tomuto návrhu zákona, o ktorom rokujeme v skrátenom legislatívnom konaní, vystúpil ako predseda poslaneckého klubu strany SMER – sociálna demokracia a hovoril v mene celého tohto klubu. Moje stanovisko z tohto dôvodu bude, pochopiteľne (ruch v sále a zaznievanie gongu), viac politické. Nemám ambíciu ísť do vysoko odborných vecí, možno okrajovo sa niektorých štatistík dotknem... (Prerušenie vystúpenia predsedajúcim.)
Kollár, Boris, predseda NR SR (2021-03-16):
Pán poslanec Kočiš.
Laššáková, Jana, podpredsedníčka NR SR (2015-11-10):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu za skončenú a prerušujem rokovanie aj o tomto bode programu. Nasledujúcim bodom programu je druhé čítanie o vládnom návrhu zákona o štatutárnom audite a o zmene a doplnení zákona č. 431 z roku 2002 Z. z. o účtovníctve v znení neskorších predpisov . Vládny návrh zákona má tlač 1725. Spoločná správa výborov má tlač 1725a. Pán podpredseda vlády, poprosím vás, aby ste vládny návrh zákona odôvodnili. Nech sa páči, máte slovo.
P. Hrušovský, podpredseda NR SR: (2002-06-19):
(Hlasovanie.) Prítomných je 119 poslancov, za 73, proti 3, zdržalo sa 42, nehlasoval 1. Návrh sme schválili. Ďakujem, pán poslanec Juriš. Teraz poprosím pána poslanca Klemensa, aby uvádzal hlasovanie k prerokovanému vládnemu návrhu zákona o opatreniach na usporiadanie vlastníctva k pozemkom v znení neskorších predpisov . Pán poslanec Klemens. J. Klemens, poslanec: Ďakujem. Vážený pán predsedajúci, vážené kolegyne a kolegovia. V rámci rozpravy k predmetnému návrhu zákona vystúpil jeden pán poslanec, a to pán poslanec Tatár, ktorý predložil jeden pozmeňujúci návrh, ktorý máte písomne. Najskôr však budeme hlasovať o bodoch zo spoločnej správy. Pán predsedajúci, dajte hlasovať o bodoch zo spoločnej správy pod č. 1 až 10 s návrhom gestorského výboru tieto body schváliť.
Kondrót, Maroš, poslanec NR SR (2012-11-06):
Ďakujem za slovo, pán predsedajúci. Podávam informáciu Výboru Národnej rady Slovenskej republiky pre hospodárske záležitosti o výsledku prerokovania predmetného návrhu vlády na skrátené legislatívne konanie, tlač 269. Predseda Národnej rady Slovenskej republiky rozhodnutím z 26. októbra 2012 č. 250 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona o núdzových zásobách ropy a ropných výrobkov a o riešení stavu ropnej núdze a o doplnení zákona č. 309/2007 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov. Výbor Národnej rady Slovenskej republiky pre hospodárske záležitosti prerokoval návrh vlády na skrátené legislatívne konanie na 13. schôdzi 6. novembra 2012. V uznesení č. 89 odporučil Národnej rade Slovenskej republiky tento návrh schváliť. Vážený pán predsedajúci, otvorte, prosím, rozpravu.
Muňko, Dušan, poslanec NR SR (2011-12-14):
Ja som úplne šokovaný, lebo vy ste tu sedeli, keď začala zdravotnícka reforma pána Zajaca, ktorý to nastavil tak, že všetky lukratívne veci dal do súkromných rúk, a to, čo je stratové, nechal nemocniciam fakultným a štátnym. Prekvapuje ma ako poslanca, že my nie sme politici zodpovední za to, čo tu je a že zdravotníctvo sa dostalo do tej situácie, kde dneska je. Kto zriadil šesť zdravotných poisťovní, kto nedofinancováva zdravotníctvo, že neplatí za svojich štátnych zamestnancov? Minister Zajac zriadil Veriteľa, poďme povedať si, prečo sa stratili všetky veci z hľadiska oddlžovania Veriteľa. Kde skončili prostriedky, všetky platby sa dajú dneska zistiť, kde, ako išli. Zajacovo účinkovanie po skončení svojho bolo tak, že vyrovnaný rozpočet nebol, že sme preberali so zadlžením 11,2 mld. zdravotníckych vecí, ktoré boli zadlžené. Môžem vám predložiť všetky súvahy a výsledovky jednotlivých nemocníc, aké mali pohľadávky a záväzky. Druhá vec, pokiaľ sa týka, máte pravdu že do zdravotníctva bolo naliatych za tie štyri roky 42 % finančných prostriedkov na platy a sestry. Hovorím ako riaditeľ bývalý Sociálnej poisťovne, lekár mal 800 eur plat, mal 62 rokov a zhruba posudkoví lekári, za posledných 10 rokov, nikto tam nenastúpil, čiže zvýšil som platy o 800 až 1000 eur na dvakrát. Dneska Sociálna poisťovňa, čiže posudkoví lekári boli vyriešení. Títo lekári tu neboli vyriešení. Druhá vec, pokiaľ sa týka, čo požadovali lekári, transformáciu a veci, ktoré tuná boli. Veď pán minister tu od júna... (Prerušenie vystúpenia časomerom.)
P. Paška, predseda NR SR: (2007-11-28):
Ešte pred samotným hlasovaním vás chcem informovať, že dnes zasadol mandátový a imunitný výbor a v súvislosti s vymenovaním pani Zdenky Kramplovej za členku vlády poverenú riadením ministerstva pôdohospodárstva v mene troch poslaneckých klubov, Smeru – sociálnej demokracie, Slovenskej národnej strany a Ľudovej strany – HZDS podávam návrh, aby sme ešte pred hlasovaním zaradili do programu schôdze tri body. Prvý bod je informácia mandátového a imunitného výboru o nastúpení náhradníka na neuplatňovaný mandát poslanca Národnej rady, potom by nasledoval sľub poslanca Národnej rady a, samozrejme, návrh na voľbu poslanca za člena výboru. Chcem sa spýtať, či je všeobecný súhlas s takouto zmenou programu. Áno. Ďakujem vám veľmi pekne. A teraz pristúpime k samotnej informácii Mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát poslanca Národnej rady Slovenskej republiky . Poprosím pani predsedníčku, pani poslankyňu Renátu Zmajkovičovú, aby nám podala informáciu.
Ďuriš Nicholsonová, Lucia, podpredsedníčka NR SR (2018-10-18):
Ďakujem pekne, pán spravodajca. Otváram všeobecnú rozpravu k tomuto bodu. Písomne sa neprihlásil nikto. Otváram teraz možnosť prihlásiť sa ústne. Končím možnosť prihlásiť sa do rozpravy. Prihlásil sa pán poslanec Uhrík. Nech sa páči, máte slovo.
Beblavý, Miroslav, poslanec NR SR (2014-02-04):
Ďakujem pekne. Ďakujem pánovi kolegovi Kadúcovi, ďakujem aj pánovi kolegovi Briximu za naozaj snahu vytiahnuť z toho môjho vystúpenia to, čo môže inšpirovať. To, si myslím, je naozaj tá cesta, ako môžme k nej, dospieť k lepšiemu zákonu. Pánu kolegovi Martvoňovi by to trvalo dlho a koniec koncov mohol by som opakovať rozpravu, takže dovoľte mi len jednu, na jednu vec sa sústrediť. Pán kolega, neviem, či úplne chápete dôsledky toho, čo ste napísali do svojej novely, lebo tam nie je nič, čo by viedlo k tomu, že bude jeden úrokový strop vo výške 40 %, ako ste to povedali v tejto faktickej poznámke. Opäť, tak ako je nastavená tá formulácia, bude veľa úrokových stropov podľa typu úverov, lebo hovoríte o mnohých úveroch, to znamená, nemôžte ustanoviť len jeden, musíte ustanoviť veľa, a tie úverové stropy nebudú 40 %, ale budú, ako som spomenul, 0 % v situácii, keď nebudú dáta o takých typoch úverov. To znamená, úplne zakážete niektoré typy úverov len preto, že dneska k nim neviete mať dáta a neviete ich zverejniť a pri mnohých iných budú jednoducho príliš nízke na mnohé reálne situácie. Toto naozaj nie je ideologický súboj, keby som bol ideologický súboj, poviem, že štát nemá čo robiť úrokový strop, a vy poviete, štát má dať 0-percentný úrokový strop. Nie sme asi v takomto ideologickom súboji. Ja si tiež myslím, že ten strop v konkrétnej slovenskej situácii má dnes svoje miesto, preto sme ho aj my navrhli, len varujem pred tým, a naozaj preto som na to poukázal, že zavádzate riešenie, ktoré ste už sami raz zaviedli ešte v trošku voľnejšej forme a sami ste ho aj zrušili. A som len poukázal na to, že nie je dobré sa vracať k niečomu, čo ste sami uznali, že nie je dobré, a ešte to teda utiahnuť do menšej použiteľnosti v praxi. Ale zopakujem, nie je to ideologický súboj. Poďme sa len porozprávať o tom, ako naozaj zmysluplne zaregulovať maximálny RPMN tak, aby nechal trh pôsobiť, ale tam, kde nejde o trh, ale o zneužívanie nevedomosti a zraniteľnosti spotrebiteľa, aby sa už, spotrebiteľ bol naozaj štátom chránený. To je cieľ a dovolil som si len poukázať na to... (Prerušenie vystúpenia časomerom.)
Gröhling, Branislav, minister školstva, vedy, výskumu a športu SR (2022-03-22):
Vážený pán predseda, vážené pani poslankyne, vážení páni poslanci, dovoľte mi uviesť návrh zákona č. 131/2002 Z. z., ktorým sa mení a dopĺňa zákon č. 131/2002... (Ruch v sále a prerušenie vystúpenia predsedajúcim.)
Pellegrini, Peter, predseda NR SR (2015-02-12):
Panie poslankyne, páni poslanci, budeme hlasovať o prerokovaných bodoch a o tých, pri ktorých sme sa dohodli, že vykonáme voľbu dnes. Poprosím, aby ste sa dostavili do rokovacej sály. Panie poslankyne, páni poslanci, budeme pokračovať v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony (tlač 1288, bod 19 programu). Poprosím spoločného spravodajcu pána poslanca Ježíka, aby hlasovanie uvádzal.
Danko, Andrej, predseda NR SR (2018-10-24):
Vážené panie poslankyne, vážení páni poslanci, dovoľte mi, aby som vás informoval o výsledku poslaneckého grémia. Chcem povedať, že poslanecké grémium sa jednohlasne uznieslo na tom, že na najbližšom rokovaní Národnej rady Slovenskej republiky historicky prvýkrát zahraničný hosť vystúpi v pléne Národnej rady. Bude ním predseda Poslaneckej snemovne Českej republiky pri príležitosti 100. výročia vzniku Československej republiky. Veľmi rád to v mene Národnej rady oznámim v nedeľu svojmu kolegovi a pozdravím ho vo vašom mene. Som veľmi rád, že to bolo jednohlasne. Po druhé... (Potlesk.) Ďakujem. Po druhé dohodli sme sa, že som informoval o postupe pri prijímaní čl. 7, informoval som, že som adresoval list predsedovi vlády Slovenskej republiky, požiadal o stanovisko ministra zahraničných vecí Slovenskej republiky, tak aby sme do pléna Národnej rady dostali jednoznačné stanovisko k tomu, aby aj konanie Národnej rady bolo v súlade so zahraničnou politikou Slovenskej republiky. Som pripravený vypočuť všetky pripomienky poslaneckých klubov a takisto nebolo k tomu vznesené a priori... A neboli k tomu vznesené a priori žiadne námietky. Tretie, oznámil som, že na ďalšiu schôdzu Národnej rady prekladáme hlasovanie o definícii antisemitizmu, takisto sme pripravení ešte k diskusii k jednotlivým statiam, resp. som argumentoval, prečo zotrvávam v tom návrhu, ale som pripravený o tejto veci navrhnúť hlasovanie na najbližšej schôdzi Národnej rady. Chcel by som teda povedať, že toto sú tri základné body, o ktorých sme sa bavili. Po prejednaní sme sa teda dohodli, že v prípade, že budú ešte nejaké iné procesné veci v súvislosti s 30. októbrom v Martine, že by som bol rád, aby Národná rada dôstojne mala zastúpenia, a vyzval som členov poslaneckých klubov, aby každý delegoval toľko zástupcov, aby sme plnohodnotne boli partnermi Poslaneckej snemovne Českej republiky, pretože nebol by som rád, aby sme tam boli v malom počte, keďže naši kolegovia sa na túto návštevu tešia. Dovoľte mi, aby sme teda pokračovali 20.35 hod. hlasovaním, tak ako je stanovené. Ešte procedurálny návrh, pán poslanec Klus.
Bugár, Béla, podpredseda NR SR (2016-10-12):
Na vystúpenie pani poslankyne s faktickými poznámkami traja páni poslanci, končím možnosť sa prihlásiť do faktických. Pán poslanec Heger.
Hanuliaková, Jana, poslankyňa NR SR (2023-12-14):
Ďakujem. Darinka, keďže si hovorila o podnikateľskom prostredí, dovolím si v tomto kontexte jeden citát z príspevku v jednom z našich denníkov. Citujem: „Analytici najväčšej slovenskej banky Slovenskej sporiteľne konsolidačné opatrenia považujú za mimoriadne škodlivé. Celá konsolidácia je na príjmovej strane, vláda nešetrí takmer nič, čo je neudržateľné a výrazne to poškodí ekonomický rast, hovorí hlavná banková analytička. „Navrhované vyššie dane povedú k nižšiemu ekonomickému rastu a na dobiehanie ekonomickej úrovne krajín Európskej únie môžeme zabudnúť. Očakávali sme, že vláda aspoň na začiatku volebného obdobia pristúpi aj k nepopulárnym opatreniam a bude šetriť. To sa nestalo,“ dodáva. Ďakujem.
Laurenčík, Milan, podpredseda NR SR (2021-04-30):
Pani ministerka, chcete reagovať? Nech sa páči. Prosím vás, zapnite pani ministerku.
Droba, Juraj, poslanec NR SR (2012-10-25):
Chcem sa ospravedlniť, omylom som hlasoval za. Chcel som sa zdržať, išlo o hlasovanie číslo 198, tlač 198. Ďakujem.
Figeľ, Ján, podpredseda NR SR (2013-06-21):
Ďalším prihláseným do rozpravy je Jozef Mikuš, nech sa páči.
J. Kužma, poslanec: (2002-04-05):
I. Presperín, podpredseda NR SR: Pán poslanec Šebej. Je tu? Nevidím, aha, nech sa páči. Mikrofón poslancovi Františkovi Šebejovi. Tam je. Kartu si zapni, prosím ťa. Áno, prosím.
Kollár Boris, predseda NR SR (2022-03-15):
Dobre, ďakujem. (Rečník sa obrátil na predsedajúceho.) Pardon, ja sa ospravedlňujem, len som mal... Pardon.
Kollár, Boris, predseda NR SR (2022-09-22):
Myslím, že týmto ukončujem rozpravu. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Pravdepodobne áno. Nech sa páči, máte slovo, pán minister.
Sulík, Richard, predseda NR SR (2010-12-09):
Slovo má pán poslanec Rafaj.
Mezenská, Helena, poslankyňa NR SR (2013-05-16):
Ja rovnako chcem poslancovi Novotnému poďakovať za túto analýzu a poskytnutý prehľad k predkladanému zákonu. Zarazila ma taká skutočnosť, o ktorej ste hovorili, pán poslanec, a síce že slovenskí pacienti majú najvyššiu spoluúčasť na platbách za poskytnutú zdravotnú starostlivosť, to je dosť také vážne memento, nad ktorým by sme sa mali zamyslieť, a nedá mi, aby som pri tomto zákone a pri diskusii k nemu netlmočila aj požiadavky mnohých nespokojných občanov, pacientov, ktorí ma upozorňujú na to, na čo ste upozornili aj vy v svojom diskusnom príspevku, a síce je to naozaj netransparentnosť, neprehľadnosť a nejednotnosť stanovovaných poplatkov za poskytnuté zdravotné služby. Tento zákon sa primárne sústreďuje na sprehľadnenie a vytvorenie transparentného mechanizmu na výpočet nákladov za poskytnutú cezhraničnú zdravotnú starostlivosť v členských krajinách EÚ, ale my naozaj máme veľmi vážny problém s tým, aby sme takýto transparentný mechanizmus, kde by bolo jasne, pacientom jasné, za čo kedy doplácajú, teda je jedno, či ide o doplatky za lieky alebo doplatky za ošetrenie, alebo dokonca poplatky za prednostné ošetrenie. Naozaj v tomto systéme je veľká neprehľadnosť a neviem nakoľko vzhľadom na tie podnety, ktoré zaznamenávam, aj keď sa tomuto nevenujem, neviem, nakoľko účinná a efektívna je v tomto smere kontrola. Zdravotníctvo na Slovensku má vážne problémy a myslím si, že je tomu potrebné venovať sústredenú pozornosť.
Bugár, Béla, podpredseda NR SR (2018-03-14):
Prezentujme sa a hlasujme o týchto bodoch zo spoločnej správy. (Hlasovanie.) Prítomných 122, za 81, zdržalo sa 33 poslancov, 8 nehlasovali. Tieto body zo spoločnej správy sme schválili.
Hrnčiar, Andrej, podpredseda NR SR (2017-10-18):
Vážené pani poslankyne, vážení páni poslanci, otváram šiesty rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Peter Chudík, Elemér Jakab, Igor Matovič, Milan Mazurek, Stanislav Mizík. O ospravedlnenie neúčasti z dôvodu práceneschopnosti požiadala pani poslankyňa Blahová. Do rozpravy je ešte písomne prihlásený poslanec Jozef Mihál, nie je tu. Pýtam sa, či sa chce prihlásiť niekto do rozpravy ústne. Nie je tomu tak, vyhlasujem rozpravu za skončenú. Chce k rozprave zaujať stanovisko navrhovateľ? (Pokračovanie rokovania o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 664.)
Grendel, Gábor, podpredseda NR SR (2022-05-05):
Skôr ako príde na rad pani poslankyňa Kozelová, ešte predtým sa hlásila pani navrhovateľka do rozpravy. Aj som to avizoval, takže prednosť má pani poslankyňa Sulanová.
Wlachovský, Miroslav, dočasne poverený minister zahraničných vecí a európskych záležitostí SR (2023-06-27):
Ďakujem pekne, pán predsedajúci. Ja by som sa chcel poďakovať pánovi poslancovi Faičovi za kultivovaný a vecný spôsob diskusie. Tá téma je naozaj veľká a nikto tu nespochybnil. Ja určite nie to, že je treba diskutovať o hlasovaní kvalifikovanou väčšinou. Je to téma, ktorá rezonuje v Európe a aj tie články, ktoré ste citovali, o tom hovoria. To, čo som chcel povedať, ale však je, že my evidujeme nemeckú pozíciu, ale je jedna z mnohých v tomto štádiu a ešte nebol predložený ten formálny návrh. Ak by aj bol predložený formálny návrh na zavedenie qualified managerity voting, hlasovania kvalifikovanou väčšinou, potrebuje súhlas všetkých členských štátov. Európsky parlament nemá žiadnu úlohu, ide o kompetencie členských štátov. Môj prístup k tomu je naozaj vedený úctou k parlamentu ako zákonodarnému zboru a je vedený v mnohom aj mojou škandinávskou skúsenosťou. Pôsobil som naposledy ako veľvyslanec Slovenskej republiky v Dánsku a videl som, aké to je, keď spolupracuje veľmi úzko exekutíva s parlamentom v týchto otázkach a je to na prospech veci a je to na prospech štátnych záujmov a myslím si, že Dánsko je jedným z príkladov krajín, ktoré fungujú a ktoré by mohli byť pre nás v tomto vzorom. Čo by som však ale chcel poprosiť, že aby sme naozaj k tomu pristupovali zodpovedne a aby tie stanoviská, ktorými zaväzuje, zaväzuje Národná rada alebo jej výbory členov vlády, boli formulované vecne na základe faktov, jasne a jednoznačne tak, aby nedovoľovali žiadnu inú interpretáciu ako jednoznačnú interpretáciu a čo sa týka návrhu, ktorý spomínal pán poslanec Oravec, ja s vami súhlasím, je potrebná reforma celého procesu, neriešme čiastkové veci, pozrime sa na to tak, aby to bolo na prospech proste postavenia Slovenskej republiky v Európskej únii. Ďakujem veľmi pekne.
Grendel, Gábor, podpredseda NR SR (2022-06-16):
Pán poslanec Róbert Puci.
Hrnčiar, Andrej, podpredseda NR SR (2019-12-05):
Dávam slovo spoločnej spravodajkyni z výboru pre sociálne veci poslankyni Magdaléne Kuciaňovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 136, za 48, proti 14, zdržalo sa 74. Konštatujem, že tento návrh schválený nebol.
Laššáková, Jana, podpredsedníčka NR SR (2014-11-10):
Pán poslanec Lipšic, nech sa páči.
Sabo, Michal, poslanec NR SR (2024-05-02):
Pani Záborská, povedali ste vo svojom vystúpení, že nikoho nestigmatizujete. Napísal som si váš citát a je to dohľadateľné, tak si to môžeme overiť, že či ste to povedali. Povedali ste to. Celé vaše vystúpenie bola jedna stigmatizácia, ukážka stigmatizácie. Povedali ste, nikoho nestigmatizujete, tak naozaj nikoho nestigmatizujete, keď z neho alebo z nej robíte administratívnu prekážku? Naozaj nikoho nestigmatizujete, keď z ľudí žijúcich so svojimi aj tak už dosť ťažkými osudmi, ktorým tou stigmatizáciou ešte prikladáte, robíte administratívnu patáliu? Naozaj nikoho nestigmatizujete, áno? To ma chcete presvedčiť? Chcete presvedčiť mojich priateľov a moje priateľky transrodové osoby, že ich nestigmatizujete? Chcete mňa, queer osobu, presvedčiť o tom, že vy svojimi návrhmi a svojím správaním a verejným vystupovaním mňa nestigmatizujete? Áno, chcete ma o tom presvedčiť? A na záver, vy ste, máte za sebou úžasnú kariéru, máte vzdelanie, máte všetko, necítim sa vôbec ako zelenáč v úlohe, že by som vás chcel akokoľvek úkolovať alebo niečo, ale, prosím vás, rozprávajme sa akademicky, hej, že keď citujete nabudúce nejaké závratné nárasty z nula na 14 miliárd, tak ich aspoň, prosím, dokladujte, odkiaľ to citujete, aby sme si tieto fantastické príklady z celého sveta, anekdotické evidence, vedeli dohľadať, prosím. Ďakujem. (Potlesk.)
Hus, Igor, poslanec NR SR (2022-03-17):
Pán predseda, keďže sme odhlasovali pozmeňujúci návrh zo spoločnej správy, dajte teraz hlasovať o tom, že prerokovaný návrh zákona prerokujeme v treťom čítaní ihneď.
M. Hort, podpredseda NR SR: (2007-12-06):
V tejto chvíli otváram rozpravu k tomuto vládnemu návrhu zákona. Konštatujem, že písomne som do rozpravy dostal dve prihlášky: pani Lucia Žitňanská z poslaneckého klubu SDKÚ – DS a pán Ivan Šaško z poslaneckého klubu SNS. Slovo dávam teraz pani Lucii Žitňanskej v rozprave. Nech sa páči, pani kolegyňa.
Bugár, Béla, podpredseda NR SR (2011-03-25):
Pán poslanec Dostál.
Pročko, Jozef, poslanec NR SR (2023-12-18):
Ďakujem veľmi pekne. Žiadam, aby sme si procedurálnym návrhom odsúhlasili test na alkohol. Odôvodňujem to: Tak ako aj my sme zamestnanci, máme rovnaké práva, ja si myslím, že ako pozerám na niektorých kolegov tuná v sále, mohli by sme si urobiť, ja si myslím, že všeobecným súhlasom budú súhlasiť aj poslanci koalície, nakoľko určite sú všetci triezvi. Takže prosím, žiadam všeobecným súhlasom. (Reakcie z pléna.)
Blanár, Juraj, podpredseda NR SR (2023-05-09):
Takže toľko ústne prihlásený, nikto nechce reagovať faktickou poznámkou, preto vyhlasujem všeobecnú rozpravu za ukončenú. Chce zaujať stanovisko v záverečnom slove pani navrhovateľka? Nech sa páči. Poprosím, panie poslankyne, páni poslanci, o pokoj, aby sme mohli rokovať. Nech sa páči.
Ďuriš Nicholsonová, Lucia, podpredsedníčka NR SR (2017-02-02):
Pán poslanec Dostál, nech sa páči.
Kamenický, Ladislav, poslanec NR SR (2017-12-13):
Pán predsedajúci, odhlasovali sme všetky podané pozmeňujúce návrhy, preto, po prvé, navrhujem hlasovať o tom, že vládny návrh zákona prerokujeme v treťom čítaní ihneď.
Bugár, Béla, podpredseda NR SR (2018-02-06):
Nech sa páči, prezentujme sa a hlasujme. (Hlasovanie.) Prítomných 141, za 139, 1 sa zdržal, 1 nehlasoval. Návrh sme schválili. Keďže sme teda schválili návrh do druhého čítania, preto chcem vás požiadať o odsúhlasenie termínu na prerokovanie tohto návrhu zákona v druhom čítaní, a to zajtra v stredu o 9.00 hodine. Je všeobecný súhlas? Nie. Prezentujme sa a hlasujme. (Hlasovanie.) Prítomných 141, za 92, proti 34, zdržalo 14, 1 nehlasoval. Konštatujem, že návrh sme schválili. Teraz budeme pokračovať v hlasovaní, a to v druhom čítaní o vládnom návrhu zákona o regionálnej investičnej pomoci (tlač 747), 27. bod. Pán poslanec Bagačka, ako spravodajca máte slovo. (Hlasovanie o vládnom návrhu zákona o regionálnej investičnej pomoci a o zmene a doplnení niektorých zákonov , tlač 747.)
Bugár, Béla, podpredseda NR SR (2016-12-06):
Vážené panie poslankyne, vážení páni poslanci, budeme pokračovať v rokovaní o prerušenej zlúčenej rozprave o dvoch návrhoch zákonov o amnestiách. Na vystúpenie pani poslankyne Dubačovej sa prihlásili s faktickými poznámkami štyria, plus pani poslankyňa chce reagovať. Takže pán poslanec Sopko, toho tu nevidím. Pán poslanec Hrnko je tu. Nech sa páči, môžete mať faktickú poznámku. (Pokračovanie rokovania v zlúčenej rozprave k návrhu Deklarácie Národnej rady Slovenskej republiky o amnestiách z roku 1998 , tlač 340 a k návrhu skupiny poslancov Národnej rady Slovenskej republiky na vydanie ústavného zákona o zrušení niektorých rozhodnutí o amnestii , tlač 318.)
Hrnčiar, Andrej, podpredseda NR SR (2020-02-21):
Ďakujem. Týmto pádom končím dnešný rokovací deň, budeme pokračovať v utorok o 9.00 hod. vystúpením v rozprave pána poslanca Vašečku s tým, že o 10.00 hod., tak ako sme povedali, bude hlasovanie o troch návrhoch na skrátené legislatívne konanie. (Prerušenie rokovania o 13.57 hodine.)
Paška, Pavol, predseda NR SR (2013-11-26):
Vyhlasujem rozpravu za skončenú. Pán minister, chcete zaujať stanovisko? Pán spravodajca? Nie. Ďakujem, prerušujem rokovanie o tomto bode programu. Pán minister, poprosím vás ešte v druhom čítaní o uvedenie vládneho návrhu zákona č. 513 o dráhach. Je to tlač 722. (Rokovanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 722.)
P. Paška, predseda NR SR: (2009-10-27):
(Hlasovanie.) 136 prítomných, 127 za, 6 sa zdržalo, 3 nehlasovali. Návrh sme schválili.
Bugár, Béla, podpredseda NR SR (2018-05-28):
Pán poslanec Kecskés.
Hrnčiar, Andrej, podpredseda NR SR (2016-09-20):
Končím možnosť nahlásiť sa s faktickými poznámkami. Ale šťukli ste procedurálny návrh, ale akceptujem to, samozrejme. Poprosím, prihláste sa ešte raz, pani poslankyňa. Trojku, trojku musíte stlačiť. Tak. Nech sa páči, pani poslankyňa Kaščáková.
Laurenčík, Milan, podpredseda NR SR (2021-09-22):
Ďakujem, prosím, zaujmite miesto pre spravodajcu. Ja otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Marek Kotleba. Ešte predtým však dám slovo do rozpravy pánovi poslancovi Krupovi ako navrhovateľovi.
Danko, Andrej, predseda NR SR (2017-04-06):
Poprosím, reagujme na pána Blahu.
P. Farkas, poslanec: (2001-10-31):
J. Migaš, predseda NR SR: Prezentujme sa hlasujme o návrhu pridelenia výborom a určení lehoty. Hlasujeme. Pána poslanca Kresáka by  som poprosil, aby prišiel do rokovacej sály, budeme hlasovať o správe o stave súdnictva. (Hlasovanie.) Prítomných je 109 poslancov, za návrh 94, proti 2, zdržalo sa 11,  nehlasovali 2. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Teraz pristúpime k hlasovaniu o návrhu uznesenia k správe o stave súdnictva, tlač 1189. Prosím spravodajcu, pána poslanca Kresáka, aby hlasovanie uviedol. Nech sa páči, pán poslanec.
J. Pataky, poslanec: (2005-12-07):
Národná rada Slovenskej republiky uznesením č. 1893 z 26. októbra 2005 pridelila vládny návrh zákona, ktorým sa mení a dopĺňa zákon č. 73/1998 Z. z. o štátnej  službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov pod tlačou 1349 na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre obranu a bezpečnosť ako gestorskému. (Ruch v sále.) Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbory, ktoré o návrhu zákona rokovali, súhlasili s ním a odporučili Národnej rade Slovenskej republiky návrh zákona schváliť s pripomienkami. Vážený pán predseda, vážené panie poslankyne, vážení páni poslanci, dovoľujem si vás upozorniť, že text na strane 2 v § 35 sa vypúšťa ods. 2 a označuje sa ako bod 3. Ostatné body 4 až 12 sa následne prečísľujú ako body 5 až 13. Pri prepisovaní došlo k technickej chybe.  Gestorský výbor rokoval o stanoviskách výborov, ktorým bol vládny návrh zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe   colníkov a o zmene a doplnení niektorých ďalších zákonov v znení neskorších predpisov pod tlačou 1349 pridelený 6. decembra 2005 na svojej 64. schôdzi. Neschválil správu výborov, nakoľko návrh nezískal potrebný súhlas nadpolovičnej väčšiny prítomných členov výboru. V  súlade  s § 80 ods. 2 predkladá návrh ďalšieho postupu. O bodoch 1, 3, 7, 9 hlasovať spoločne a tieto odporúča neschváliť. O bodoch 2, 4, 5, 6, 8, 10, 11, 12 a 13 hlasovať spoločne a tieto odporúča schváliť. Pán predseda, skončil som.
Laurenčík, Milan, podpredseda NR SR (2021-03-19):
Pán poslanec Miroslav Suja, nech sa páči.
Šeliga, Juraj, podpredseda NR SR (2020-12-09):
Pán poslanec, neviem, čo ste mali na obed, ale mám trošku obavu, či to nebolo mierne halucinogénne, ale nemôžem vás ja nejakým spôsobom poslať k lekárovi. (Reakcia z pléna a potlesk.) Bojím sa o zdravie pána poslanca, pán poslanec Mizík. (Potlesk.) Ja som predsedajúci, hovorím, že sa bojím o jeho zdravie, ale sú tu, vystúpenie, na vaše vystúpenie chce reagovať šesť, sedem pánov poslancov, vy teda ako posledný. Pán poslanec Suja, nech sa páči.
Danko, Andrej, predseda NR SR (2017-12-21):
Pán poslanec Pčolinský.
Horváth, Zoltán, poslanec NR SR (2010-12-14):
Ďalej, prosím, dajte hlasovať o ďalšom procedurálnom návrhu pána poslanca Ondruša, kde navrhol návrh vrátiť navrhovateľovi.
Drucker, Tomáš, minister zdravotníctva SR (2016-09-08):
Ďakujem pekne. Ponúknem dve odpovede. Prvá odpoveď je. V zmysle súčasného platného zákona a ostatných všeobecne záväzných právnych noriem nariadenie vlády č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializovaných odborov a sústave certifikovaných pracovných činností ustanovuje podmienky na získanie špecializácie na území Slovenskej republiky. Podľa § 70 ods. 2 predmetného nariadenia vlády žiadosť o zaradenie do špecializačného štúdia podáva zamestnávateľ, u ktorého sestra je v pracovnom pomere. V zmysle ustanovenia § 69 ods. 4 predmetného nariadenia praktickú časť špecializačného štúdia absolvuje sestra v rozsahu stanoveného pracovného času pod vedením zdravotníckeho pracovníka s príslušnou odbornou spôsobilosťou na výkon špecializačných pracovných činností, 
t. j. školiteľa. Sestry so špecializáciou anestéziológia a intenzívna medicína, ktorá je školiteľkou vzdelávacej ustanovizne a s akreditáciou Ministerstva zdravotníctva Slovenskej republiky. V zmysle § 40 zákona 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve, v zmysle uvedeného menovaná nenapĺňa podmienky právnych predpisov Slovenskej republiky pre zaradenie a absolvovanie špeciálneho štúdia. Sestra má možnosť získať špecializáciu aj v zahraničí, ako sa uvádza v otázke, ktorú ministerstvo zdravotníctva po predložení príslušných dokladov uzná na výkon špecializačných pracovných činností na území Slovenskej republiky. Čo sa týka špecializácií, skutočne ide o špecializáciu, ktorú podáva zamestnávateľ, a tá musí byť v súlade s pracovnou činnosťou na danom pracovisku. Preto je potrebné a preto sa vykonáva len v rámci Slovenskej republiky a nie sme schopní v rámci Európskej únie uznať všetky špecializované pracovné činnosti. Tu treba ešte podotknúť, že aj rokujeme s Komorou sestier a pôrodných asistentiek o nedostatku niektorých špecialistiek. Len pre vašu informáciu, v niektorých odboroch, ako je povedzme pediatria, neonatológia, nám ročne vyštudováva štyri až päť špecialistov, čo nám, samozrejme, vytvára obrovský problém v tej chvíli na veľmi zúžený počet špecializácií. V tejto oblasti sme sa dohodli, alebo spoločne sme sa zhodli s Komorou sestier a pôrodných asistentiek, že budeme zlučovať niektoré odborné činnosti tak, aby vznikla v príbuzných odboroch a špecializáciách univerzálnosť a zameniteľnosť.
Kollár, Boris, predseda NR SR (2022-10-18):
S ďalšou faktickou poznámkou vystúpi pán poslanec Schlosár. Nech sa páči, pán poslanec.
Ďurica, Ondrej, poslanec NR SR (2023-01-24):
Ďakujem pekne. Milan, ty si spomenul a viackrát to tu odznelo v rámci dnešnej diskusie, že je tu mizivé percento koaličných poslancov alebo poslancov bývalej koalície. Ja osobne, keď som nad tým premýšľal, pretože sa to tu naozaj skloňovalo niekoľkokrát od rečníkov, ja mám pocit, že snáď tí poslanci ani nechcú byť súčasťou tejto diskusie, pretože možno cítia naozaj určitú trápnosť a majú pocit, že ten návrh nie je dobrý, a uvedomujú si, o čom ten návrh je, aké vážne dopady na občana, nie na opozíciu, nie na nás, ale na občana by priniesol. Takže možno aj toto je, možno aj toto je signál alebo spôsob, ktorým sa tomu títo poslanci bývalej koalície postavili, a pre tých ostatných, ktorí sa snažili naozaj veľmi, veľmi komicky obhajovať tento návrh zákona, v tej svojej argumentácii viac spomínali to, čo tu bolo, a zavádzali tú reakciu do takej osobnej roviny a bavili sa o konkrétnych menách a odchádzali od tej pôvodnej témy, od témy referenda, tak ja chcem týmto bývalým koaličným poslancom povedať, skúste sa na to pozrieť z opačnej strany. Skúste sa na to, napríklad pán Kuriak, pozrieť tak, že súčasná opozícia by prišla s takýmto návrhom zákona a súčasná opozícia by mala snahu takýmto spôsobom vydržať do 30. septembra po vyslovení nedôvery stále pri moci a stále by nejakým spôsobom odďaľovala predčasné voľby, a skúste sa na to pozrieť, že opozícia by prišla s takýmto návrhom. Ako, ako veľmi by ste to kritizovali, aké argumenty by ste menovali, pretože áno, tie argumenty sú objektívne, sú v prospech občana. To nie je o tom, ktorá politická strana ich vyjadruje, to je problematika občana a referenda.
Číž, Miroslav, podpredseda NR SR (2015-02-18):
S reakciami na faktické, pán poslanec Zajac.
Pellegrini, Peter, predseda NR SR (2015-05-13):
Prezentujme sa a hlasujme o pozmeňujúcom návrhu pána poslanca Halúza. (Hlasovanie.) Prítomných 138 poslancov, za hlasovalo 79, proti boli 2, zdržalo sa 57 poslancov. Pozmeňujúci návrh sme schválili.
Hrušovský, Pavol, podpredseda NR SR (2011-09-06):
Ďalší do rozpravy, ktorému udeľujem slovo, je prihlásený pán poslanec Madej. Nech sa páči, pán poslanec.
V. Veteška, podpredseda NR SR: (2007-01-30):
Panie poslankyne, páni poslanci, pristúpime k tajnému hlasovaniu o všetkých štyroch prerokovaných návrhoch. V prípade neúspešnej niektorej z volieb sa vykoná opakovaná voľba. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete: „za“, „proti“ alebo „zdržiavam sa“. Vo všetkých štyroch voľbách platný je ten hlasovací lístok, na ktorom je označená alternatíva „za“ len u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Hlasovanie vykonáme na osobitných hlasovacích lístkoch, ktoré sú v pravom hornom rohu označené veľkými písmenami A, B, C alebo D. Prosím všetkých overovateľov, aby sa ujali svojej funkcie a dohliadali na priebeh voľby, a súčasne ich prosím, aby hlasovali ako prví. Pristúpime k vykonaniu tajného hlasovania. (Akt tajného hlasovania.)
Hrnčiar, Andrej, podpredseda NR SR (2019-11-28):
Pán poslanec Madej.
Blanár, Juraj, podpredseda NR SR (2021-06-24):
Pán navrhovateľ Kyselica, nech sa páči.
P. Hrušovský, podpredseda NR SR: (2002-06-19):
(Hlasovanie.) Prítomných je 109 poslancov, za 106, nehlasovali 3. Konštatujem, že sme schválili návrh zákona o ekologickom poľnohospodárstve a výrobe biopotravín. Pán poslanec Prokeš. J. Prokeš, poslanec: Ďakujem, pán predsedajúci. Je mi veľmi ľúto, ak sa spýtate, či sa niekto hlási a necháte hlasovanie na tabuli, tak nemôžete vidieť, či sa niekto hlási. V predchádzajúcom hlasovaní sme v treťom čítaní neurobili legislatívnu opravu, ktorú avizoval spoločný spravodajca. Lebo to treba odhlasovať, to nestačí povedať v druhom čítaní.
Rafaj, Rafael, poslanec NR SR (2010-12-16):
Ďakujem. Ja zdieľam rovnako obavy pána poslanca Mikolaja o výsledkoch, ktoré vyplynú z takejto zásadnej zmeny stratégie a aj zmeny koncepcie. Chápem, že niekto môže považovať fondy za akési univerzálne spasenie. Bol taký vtip aj v minulosti, keď mali ešte komunisti zdražovať, tak jednotliví ministri navrhovali jednotlivé položky, mám taký pocit, že súčasná vláda, ako keby tiež hľadala tie položky, čo všetko by sme mohli z eurofondov, no a potom prišiel pán minister Figeľ a povedal, dáme to na všetko. Možno je tu nejaká podobnosť so Španielskom, ktoré dokázalo v 80. rokoch postaviť aj z eurofondov, keďže vtedy sa stala členskou krajinou Európskeho spoločenstva. Za 10 rokov 3-tisíc kilometrov diaľnic. Ale toto bola ich jediná priorita. A z toho nám musí byť jasné, že sme o 30 rokov ďalej a že čas jednoznačne hrá proti nám. Akékoľvek časové oddialenie znamená podľa mňa automatické zdraženie, zdraženie projektov. A pán minister, teda exminister Mikolaj veľmi presne poukázal, že nemáme sa pozerať len na spojenie bodu A Bratislavy s bodom B Košice a hľadať alternatívu cez stred, akoby niekto chcel ospravedlňovať to, že pri Žiline nám vznikne obrovský lievik. Veď tam sa pripájajú medzinárodné trasy z Poľska a z Českej republiky. Preto mám rovnakú obavu o výsledok a s jednoznačným uzáverom, že čas, pán minister, naozaj môže hrať len a len proti nám a dobrým zámerom.
Kollár, Boris, predseda NR SR (2021-12-07):
Prosím písomne. (Ruch v sále.) No, neviem to. Nie, nie, nič, nič, nič, nič, nič, prosím, vymažte to. (Smiech predsedajúceho.) Ešte s procedurálnym návrhom vystúpi pán poslanec Fico, nech sa páči, máte slovo.
Ďuriš Nicholsonová, Lucia, podpredsedníčka NR SR (2017-10-17):
Otváram teraz možnosť prihlásiť sa do rozpravy ústne. končím možnosť prihlásiť sa do rozpravy. Prihlásil sa pán poslanec Fecko. Nech sa páči.
Bugár, Béla, podpredseda NR SR (2016-09-21):
Pán poslanec Antal.
Hort, Milan, podpredseda NR SR (2011-03-31):
Pani premiérka, chcem vás len upozorniť, samozrejme môžete dokončiť myšlienku alebo myšlienky, ale čas vyhradený už máme za sebou, pätnásť minút.
Hort, Milan, podpredseda NR SR (2011-04-01):
Ďakujem. Faktické poznámky, celkom jedna, pán poslanec Peter Zajac. Uzatváram možnosť vystúpiť s faktickou poznámkou. Slovo má pán poslanec Peter Zajac.
P. Paška, predseda NR SR: (2008-05-22):
Návrh sme neprijali.
Beluský, Martin, poslanec NR SR (2021-05-28):
Ďakujem za slovo, pán podpredseda. Pán poslanec Viskupič, v prvom rade vám ďakujem za rozumné, vecné vystúpenie, ale hlavne vám chcem poďakovať za, za ten včerajšok, za to, že ste preukázali, že máte odvahu, pretože keby pokračujeme v rokovaní aj v noci, tak by sme podľa môjho názoru výrazným spôsobom znížili úroveň rokovania aj parlamentu ako takého. A nikomu sa to nepáči, keď je v opozícii, aj ostatné strany, keď boli v opozícii, nikomu sa nočné rokovanie nepáčilo, takže nevidím dôvod, prečo to robiť, keď ste v koalícii. Hlavne, pán poslanec, vy ste absolútne nič neporušili, pretože keď spravodajca navrhne, že majú výbory rokovať ihneď, tak je bežná parlamentná prax, že to znamená aj na druhý deň. A to, že sme povedali, že budeme rokovať bez prestávky, neznamená, že nemôžeme rokovať v piatok. Čiže vlastne vy ste nič neporušili, robili ste v súlade s pravidlami aj hlavne v súlade so svojím svedomím. Takže ešte raz vám za to veľmi pekne chcem poďakovať. A keď ste hovorili o tom rokovaní na tých výboroch, že výbor, ústavnoprávny výbor nebol uznášaniaschopný, ja to chcem tu povedať v pléne, že veľakrát aj na finančnom výbore sa stane, že uznášaniaschopnosť zabezpečí opozícia, že proste tá disciplína tých koaličných poslancov je veľmi slabá a veľakrát, keby opozícia proste odíde, tak proste ani výbor pre financie a rozpočet nemôže rokovať, ale my to nerobíme, pretože snažíme sa byť konštruktívni. A potom ste hovorili o tom zvyšovaní tých daní, že na to nie je, nie je na to priestor, a potom ku koncu ste hovorili o tom, že musíme výrazným spôsobom začať znižovať výdavky, to je jediný spôsob, akým sa môžeme vrátiť naspäť do nejakej ekonomickej rovnováhy. A ja vás chcem, pán poslanec Viskupič, vyzvať, chcem vyzvať stranu Sloboda a Solidarita, ukážte vládnej koalícii, že sa to dá, a na rezortoch, ktoré patria pod vaše, pod vašu stranu, začnite ukazovať, že viete postupne znižovať tie výdavky, a od budúceho rozpočtového roka chcem vidieť, že rezorty, ktoré spadajú pod stranu Sloboda a Solidarita, budú mať znížené výdavky a... (Prerušenie vystúpenia časomerom.)
Procházka, Radoslav, poslanec NR SR (2011-10-21):
Nie, ja som len chcel dve vety k účelu toho tretieho bodu. Účelom je, aby sa z hlavy štátu nestal úradník, ktorý bude musieť cesťáky štátnym tajomníkom podpisovať po jednom, ale aby to mohol spraviť en bloc. To je celé. Ďakujem pekne.
Borec, Tomáš, minister spravodlivosti SR (2015-11-13):
Ďakujem veľmi pekne, pán predseda. Vážené pani poslankyne, poslanci, dovoľte, aby som stručne uviedol tento návrh zákona, pričom jeho hlavným cieľom je zvýšenie úrovne tvorby právnych predpisov a odstránenie nedostatkov súčasnej legislatívnej praxe prostredníctvom vymedzenia základného rámca pravidiel tvorby právnych predpisov. Zároveň ministerstvo spravodlivosti pripravilo projekt elektronizácie Zbierky zákonov Slovenskej republiky, ktorá by bola rovnocenná v súčasnosti primárnej listinnej podobe Zbierky zákonov. Z uvedených dôvodov návrh zákona obsahuje v druhej časti právnu úpravu týkajúcu sa elektronickej podoby Zbierky zákonov Slovenskej republiky a návrh ďalších zmien, ktoré je potrebné vykonať v súvislosti s jej vytvorením. Návrh zákona tiež upravuje publikáciu konsolidovaných znení novelizovaných právnych predpisov v elektronickej podobe Zbierky zákonov. Toľko stručne úvodom, nechcem ďalej o tom hovoriť, keďže už som to spomínal aj v prvom čítaní, aj na výbore, tak predpokladám, že tú informáciu máte. Ďakujem pekne.
Tomáš, Erik, poslanec NR SR (2021-12-03):
Pán predsedajúci, to je v poriadku, keď má človek dve mená.
Pčolinský, Peter, podpredseda NR SR (2022-12-06):
Ďalší vystupujúci v rozprave je pán poslanec Kremský.
Susko, Boris, poslanec NR SR (2021-06-17):
Ďakujem pekne za slovo. V úvode, keďže tu padli slová o záujmoch advokátov, tak pre istotu oznamujem osobný záujem, keďže som tiež advokát, aby nevznikli rozpory v zmysle ústavného zákona o ochrane verejného záujmu. A teraz teda k veci. Nemyslím si, že pri otázkach väzby je to otázka nejakého záujmu či už prokurátorov, alebo advokátov. Treba si uvedomiť, a teda odpovedám na to, čo povedal pán Kyselica, ale zároveň aj pán poslanec Baránik, že otázka väzobného stíhania nie je otázka zabezpečenia spravodlivosti. Otázkou zabezpečenia spravodlivosti je celé trestné konanie. Kdežto väzba ako taká je zabezpečovací inštitút. Je zabezpečovací inštitút, ktorý má svoj presný účel. To znamená, aby nemohol utiecť, aby nemohol páchať tú trestnú činnosť ďalej alebo aby nemohol nejakým spôsobom ovplyvňovať svedkov alebo inak mariť trestné konanie. To sú zabezpečovacie inštitúty, ktoré nemajú byť trestom. To nie je trest. To je čisto zabezpečovací inštitút na dosiahnutie účelu, ktorý je presne stanovený v Trestnom poriadku. A preto si myslím, ľudia, ktorí sú bratí do väzby, sa stále až do právoplatného odsúdenia súdom majú považovať za nevinných. To znamená, že to nie je záujem ani prokurátorov, ani sudcov, ani advokátov na tom, či má byť kratšia alebo dlhšia. Tu je, záujem celej spoločnosti by mal byť na tom, aby väzba trvala čo najkratšie, pretože tí ľudia sú stále nevinní. A ak sú vinní, tak ich treba obžalovať a treba ich odsúdiť čím skôr. Čiže to je, to je ten rozdiel v tom pohľade. A to, čo povedal pán poslanec Kuffa, áno, a to nehovorím ja, to hovoria trestní sudcovia, bolo to v médiách, že sú nadkvalifikované označovanie spolupáchateľov... (Prerušenie vystúpenia časomerom.)
Gy. Bárdos, poslanec: (2009-10-23):
A musím vám povedať, kolegyne a kolegovia, že pani riaditeľka povedala, samozrejme, krajania sú spokojní s úradom a vedia,  čo pre nich úrad znamená. Ale to, že pani riaditeľka Prívarová musela konštatovať a povedať, že keď dostanú iba toľko financií, koľko ste im teraz sľúbili, tak nebudú môcť efektívne fungovať. To hovorila pani riaditeľka úradu a na to chcem ešte upriamiť vašu pozornosť pred rozpočtom, že treba tam dať finančné prostriedky. Pýtali sme sa na to, že prečo nemôžu zabezpečiť televízne vysielanie. Stále sa o tom hovorí. Máte pravdu, pani kolegyňa, že ani predošlá vláda veľa neurobila, ale sme sa snažili a čo sme sľúbili, to sme urobili. Vy ste hovorili o tom stále, stále o tom hovoríte, v teórii im dávate peniaze, ale keď treba v praxi pomôcť, tak jednoducho, ako Česi hovoria, skutek utek. A pán kolega, nemal by som na vás reagovať, ale vám „do tankoch“ nevadí, ale upozorňujete pani kolegyňu na iné chyby. Ďakujem pekne. (Potlesk.)
Blanár, Juraj, podpredseda NR SR (2021-05-11):
Dve faktické poznámky na vaše vystúpenie, pán poslanec. Ako prvý – pán predkladateľ Miroslav Suja.
Gibalová, Monika, poslankyňa NR SR (2010-10-13):
Ďakujem pekne. Pán poslanec Muňko, úplne s vami súhlasím. Môžeme to tak nazývať pracovne, „s hviezdičkami“, len, žiaľ, toto neboli ochotní prijať vaši koaliční poslanci v minulom volebnom období, keď sme kritizovali zákon a zdôrazňovali, že áno, aj financovanie, jeho diferenciácia nielen v celkovom balíku musí byť nastavená aj na nejaké pravidlá kvality. Po štandardoch? Nič. To znamená, že ja s vami súhlasím. Áno, toto je správny názor, že úroveň služieb musí byť odzrkadlená aj v platbách služieb a potom aj v celkových nákladoch. Ja viem, že bude problém s financovaním služieb, lebo on bol aj teraz, aj tie minulé štyri roky, veď nakoniec tuto mám uznesenie vlády z 24. marca 2010, kedy ešte sme nevedeli o tom v súvislosti s Ústavným súdom, len o protiústavnosti toho sme tušili a vy už ste dotovali svoje zariadenia uznesením vlády. Dotujú sa aj z iných mechanizmov. Viete, boli by peniaze, keby neboli vaše tendre, keby neboli vaše sociálne dialógy drahé, keby neboli vaše rozkrádačky, tak potom by boli peniaze aj na sociálne služby a na starostlivosť o chorých a starých ľudí a zomierajúcich. Vy vždycky odbiehate do dôchodkovej reformy, do 2. piliera, to je vaša obľúbená téma. A dvadsať zákonov protiústavných. Áno, boli protiústavné, upravili sa. Ja to pripúšťam, ale teraz diskutujeme o inej téme. Tak neodbiehajte od tejto témy a svojej vlastnej zodpovednosti... (Prerušenie vystúpenia časomerom.)